stanford-oval/wikipedia huggingface dataset:
כלא ולדימירסקי צנטראל
הערות שוליים

↑  "Article". Time Magazine. 3 בינואר 1977. נבדק ב-10 בנובמבר 2010. {{cite news}}:  (עזרה)
↑  "Reset Delegation Visits Vladimir Prison". נבדק ב-10 בנובמבר 2010. {{cite web}}:  (עזרה)
↑  Mendelevich, Yosef (2012). Unbroken Spirit. Gefen Publishing House. p. 267. ISBN 978-965-229-563-7.
| --- | --- |
בקרת זהויות :  VIAF: 306265789   WorldCat (עם VIAF): 306265789 
בית המשפט במחוז פרונזנסקי במתחם בית הכלא.
לימפומה של הקיבה

| --- | --- |

צילום אנדוסקופי של לימפומה של הקיבה
 קישורים ומאגרי מידע
 MeSH:  C535648, C535648
לימפומה של הקיבה היא גידול ברקמה לימפטית בקיבה, אשר יכול להיות משני ללימפומה בקשרי הלימפה או בטחול, או לימפומה ראשונית בקיבה, המתפתחת כתוצאה מדלקת כרונית בקיבה. כאשר יש דלקת כרונית, יש תאים לימפטיים אשר מהם מתפתחת הלימפומה שנקראת מלטומה. אלה לימפומות של לימפוציטים מסוג B, לרוב בדרגת התמיינות נמוכה.
האנטרום בקיבה הוא המקום השכיח למציאת לימפומות, אם כי הסרטן עלול להיות מפושט ולהימצא בכל הקיבה. הלימפומה יכולה להתפשט לעבר התריסריון או הוושט, והיא יכולה להגיע לממדים גדולים (קוטר של מעל ל-7 ס"מ).
מרבית הנפגעים יהיו גברים בעשור החמישי או השישי לחייהם.
כ' באב

כ' באב הוא היום העשרים בחודש האחד עשר 
בשנה העברית, למניין החודשים מתשרי, והיום העשרים בחודש החמישי 
למניין החודשים מניסן. כ' באב לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו".
חגים ומועדים

יום קורבן עצים של בני פחת מואב בן יהודה
מנהג הַתָּרַת נְדָרִים ארבעים יום לפני ראש השנה
אירועים היסטוריים

ה'תרצ"ח – היישוב בית יהושע עולה על הקרקע במבצע "חומה ומגדל"
ה'תשס"א – 15 הרוגים וכ-130 פצועים בפיגוע התאבדות במסעדת סבארו בירושלים
ה'תשס"ו – נכנסת לתוקפה הפסקת האש שמביאה לסיומה של מלחמת לבנון השנייה
נולדו

ה'תרע"ב – רבי בנימין רבינוביץ, רב, דיין, וראש ישיבת תולדות אהרן, חבר בד"ץ העדה החרדית, ואדמו"ר משכנות הרועים
ה'תרפ"ג – שמעון פרס, ראש ממשלת ישראל השמיני והנשיא התשיעי
ה'ת"ש – ירון לונדון, עיתונאי ומגיש חדשות ישראלי
ה'תשל"ט – נוי אלוש, יוצר סרטונים ישראלי
ה'תשס"ב – מאיה קיי, דוגמנית ישראלית
נפטרו

ה'תש"ד – רבי לוי יצחק שניאורסון, רב ומקובל (אביו של האדמו"ר השביעי של חסידות חב"ד, הרב מנחם מנדל שניאורסון).
ה'תשע"א – הרב רפאל הלפרין, רב, איש עסקים ומתאבק ישראלי.
י"ט באב – כ"א באב
אב
רבי לוי יצחק שניאורסון – אביו של הרבי מליובאוויטש
ליבריה במשחקים הפאראלימפיים

ליבריה השתתפה לראשונה במשחקים הפאראלימפיים בלונדון (2012) כששלחה למשחקים משלחת של ספורטאי יחיד. במשחקי החורף לא נטלה ליבריה חלק מעולם.
הספורטאי אותו שלחה ליבריה למשחקי 2012, ג'יימס סאיפה, התחרה בהרמת כוח (קטגוריה 82.50 ק"ג) וסיים במקום השביעי לאחר שהרים 190 ק"ג.
ליבריה נעדרה מהמשחקים הפאראלימפיים ריו דה ז'ניירו (2016) וחזרה להתחרות במשחקים הפאראלימפיים טוקיו (2020).
ראו גם

ליבריה במשחקים האולימפיים
ליבריה במשחקים האולימפיים לנוער
הערות שוליים

↑  המשתתפים באולימפיאדת הנכים לונדון 2012
↑  Men's -82.50 kg
ליברליזם חברתי

ליברליזם חברתי (באנגלית: Social liberalism; ידועה גם בשם ליברליזם שוויוני או ליברליזם מודרני) היא אידאולוגיה פוליטית שהתפתחה במאה ה-20 הדוגלת בשאיפה למציאת איזון בין חירות לצדק חברתי. בדומה לליברליזם קלאסי, ליברליזם חברתי היא תפיסה התומכת בכלכלת שוק חופשי ובהרחבת זכויות חברתיות, פוליטיות וחירויות אישיות, אך שונה ממנה באמונתה כי לממשלה יש תפקיד חשוב בטיפול בעוני, ביטוח בריאות וחינוך הכולל מעורבות בכלכלת השוק. מדיניות ליברליזם חברתי רווחת ברוב העולם החופשי והקפיטליסטי, בפרט לאחר מלחמת העולם השנייה, והיא משויכת לרוב לאסכולה הקיינסיאנית בכלכלה. רעיונות ומפלגות הדוגלים בליברליזם חברתי ממוקמים במרכז או במרכז-שמאל.
התפיסה כוללת ליברליזם אזרחי הדוגל בזכויות אדם, בהפרדת דת מן המדינה וחופש מדת, בזכויות נשים הכוללות הפלה מלאכותית, ובתמיכה בזכויות להט"ב. המונח "ליברליזם חברתי" נועד להפריד את התפיסה מליברליזם קלאסי, ששלט בייצוג הכלכלי והפוליטי למשך מספר מאות עד עלייתה של האידאולוגיה ליברליזם חברתי בעקבות השפל הגדול. בארצות הברית המונח ליברליזם חברתי מקובל לאידאולוגיה התומכת בזכויות חברתיות כגון הפלות, נישואים חד-מיניים והגנה מאפליה לחברי הקהילה הלהט"בית, ופיקוח על סחר בכלי נשק; בניגוד ל"שמרנות חברתית" (אנ'), הנפוצה בקרב גורמים דתיים ואוונגליסטיים. עם זאת, הכינוי "ליברליזם" לבדו מקביל בארצות הברית לליברליזם חברתי.
ראו גם

ליברליזם
ג'ון סטיוארט מיל
ג'ון רולס
תומאס היל גרין
ווק (אידאולוגיה)
הערות שוליים

↑  Donald E. Pease, Robyn Wiegman (eds.), The Futures of American Studies, Duke University Press, 2002, p. 518.
↑  Fauks, Keith. Political Sociology: A Critical Introduction. Edinburgh University Press, 1999, page 73
| --- | --- |
בקרת זהויות :  NKC: ph816096 
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
כלא לה פלמה

| --- | --- |
אין תמונה חופשית
 מידע כללי
 סוג:  בית סוהר 
 מיקום:  מקסיקו 
 מדינה:  מקסיקו 
 הקמה ובנייה
 תקופת הבנייה:  ?–1990
 תאריך פתיחה רשמי:  1990 
 קואורדינטות:  19°25′14″N 99°44′55″W﻿ / ﻿19.42058333°N 99.74874722°W﻿ / 19.42058333; -99.74874722
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו כלא לה פלמה(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו כלא לה פלמה(למפת מדינת מקסיקו רגילה) טולוקה אקטפק נאוקלפן סומפנגו טחופילקו מקס. סיטי  טל. אידלגו גררו קרט. מיצ'ואקאן גואנ. מורלוס פ ו א ב ל ה כלא לה פלמה(למפת מדינת מקסיקו מוגדלת) טולוקה אקטפק נאוקלפן סומפנגו טחופילקו מקסיקו סיטי  טלקסקלה אידלגו גררו קרטרו מיצ'ואקאן גואנחואטו מורלוס פ ו א ב ל ה כלא לה פלמה
 
כלא לה פלמה, רשמית: מרכז ההסתגלות החברתית הפדרלי מספר 1 אלטיפלאנו הוא בית סוהר שמור פדרלי (נקרא במקור "כלא אלמולויה", לימים שונה שמו למרכז ההסתגלות החברתי הפדרלי מספר 1 "לה פלמה" (בספרדית: Centro Federal de Readaptación Social No. 1 "La Palma"), המשויך למזכירות לביטחון פנים במקסיקו. מתקן זה ממוקם בשכונת סנטה חואנה סנטרו ברשות המקומית אלמולויה דה חוארס, במדינת המחוז מקסיקו במקסיקו, במרחק 25 קילומטרים מהעיר טולוקה.
בית הסוהר הוקם בשנים 1988–1990 תחת נשיא מקסיקו קרלוס סלינס וקיבל את אסיריו הראשונים בנובמבר 1991. החשש המשמעותי לרשויות מקסיקניות הוא הסיכון שאפשר לתקוף את הכלא מבחוץ כחלק מפריצה מאורגנת. לפיכך, הקירות קיבלו חיזוק לעובי של מטר. יתרה מזאת, המרחב האווירי בסמוך למתקן מוגבל, והרשויות טוענות כי שידורי הטלפון הסלולרי מוגבלים בטווח 10 קילומטרים מהכלא למניעת תקשורת בין האסירים ועמיתיהם בחוץ. בנוסף, נגמ"שים ממוקמים בסמוך למתקן כדי להגן עליו במקרה של תקיפה אפשרית. בית סוהר זה היה בלתי חדיר עד 11 ביולי 2015, כאשר חואקין "אל צ'אפו" גוסמן ברח דרך מנהרה והיה האסיר הראשון שהצליח להימלט ממתקן זה.
אסירים בולטים

מיגל אנחל פליקס גאיארדו: ראש קרטל גוודלחרה
הקטור לואיס פלמה סלסאר (הידוע בכינויו "אל גרו"): ברון סמים לשעבר של קרטל סינלואה
חואקין "אל צ'אפו" גוסמן: ראש קרטל סינלואה, הוסגר לארצות הברית ב-19 בינואר 2017
מריו אבורטו מרטינס: מואשם בהתנקשות במועמד לנשיאות, לואיס דונלדו קולוסיו (אנ').
מיגל טרביניו מוראלס (המכונה "Z-40"): מנהיג לשעבר של קרטל לוס סטאס, הועבר בהמשך לכלא פדרלי בסיודאד חוארס, צ'יוואווה, ב-27 במרץ 2017.
מריו רמירס טרביניו (המכונה "אל פלון"): לשעבר סגן ראש קרטל המפרץ.
לואיס פרננדו סאנצ'ס ארייאנו (הידוע בכינויו "אל אינחניירו"): מנהיג לשעבר של קרטל טיחואנה
דיוניסיו לויה פלנקארטה (המכונה "אל טיו"): לשעבר מנהיג קרטל האבירים הטמפלרים
סרבנדו גומס מרטינס (המכונה "לה טוטה"): מנהיג לשעבר של קרטל האבירים הטמפלרים
עומר טרביניו מוראלס (המכונה "Z-42"): סגן מנהיג לשעבר של קרטל לוס סטאס.
אביגאל גונסאלס ולנסיה (המכונה "אל קואיני"): לשעבר סגן מנהיג קרטל הדור החדש של חליסקו.
חוסה מריה גיסאר ולנסיה (המכונה "Z-43"): לשעבר סגן בכיר בקרטל לוס סטאס
דניאל אריסמנדי לופס (הידוע בכינויו "אל מוצ'אורחאס"): מנהיג חטיפת אקספרס, כנופיה שהתפרנסה מעסקי חטיפה.
חברים שונים בקרטל לוס סטאס: חיימה גונסאלס דוראן (המכונה "אל הומר"), נאבור ורגאס גרסיה (המכונה "אל דבורה") ו"אל ברבאס".
תאודורו גרסיה סימנטל (המכונה "אל טאו"): ברון הסמים שנפרד מארגון ארייאנו פליקס.
מספר חברים הצבא הזפטיסטי.
מרקו אנטוניו גרסיה סימנטל (המכונה "אל קריס" ו"אל 8–9"): סגן בארגון ארייאנו פליקס ואחיו הבכור של "אל טאו".
בתרבות הפופולרית

בסדרת הטלוויזיה של Netflix ו-Univision משנת 2017, "אל צ'אפו", מוצגת כליאתו וחוויותיו של חואקין "אל צ'אפו" גוסמן בכלא ואת בריחתו דרך מנהרה ב-11 ביולי 2015, שהפריכה את ההנחה שהכלא היה שמור ולא ניתן לברוח ממנו.
הערות שוליים

↑  "CENTROS FEDERALES DE READAPTACIÓN SOCIAL." (Archive) Secretariat of Public Security. 4/8. Retrieved on February 28, 2011. "Ubicación En el Estado de México, en el municipio de Almoloya de Juárez, aproximadamente a 25 kilómetros de la ciudad de Toluca."
↑  Centros Federales(הקישור אינו פעיל)
↑  Antecedentes(הקישור אינו פעיל)
↑  "Refuerzan seguridad en La Palma" (בספרדית). 2005-08-25.
↑  Centro Federal de Readaptación Social N ° 1" Altiplano " " COFEMER.
↑  "'El Mochaorejas' preso en la carcel Almoloya de Juarez: Algunos" (בספרדית). 1998-08-28. נבדק ב-2009-01-28.(הקישור אינו פעיל, February 2019)
↑  "Trasladan a Zetas al penal del Altiplano en Edomex" (בספרדית). 2008-01-11. נבדק ב-2009-01-27.
↑  "Trasladan a El Hummer al penal del Altiplano" (בספרדית). 2008-09-11. אורכב מ-המקור ב-25 במרץ 2009. נבדק ב-2008-12-24. {{cite web}}:  (עזרה)
↑  "Van "El Débora" y "El Barbas" a penales federales" (בספרדית). אורכב מ-המקור ב-2011-07-21. נבדק ב-2007-05-03.
↑  "Trasladan a El Teo a penal de El Altiplano" (בספרדית). 2010-01-13. נבדק ב-2009-01-13.
↑  "Castigan a Héctor Galindo, preso político en el penal del Altiplano" (בספרדית). 2008-08-30. נבדק ב-2009-01-15.
↑  "After the Repression in Atenco and More than Six Months Setting up the Protest Camp, Only Five People Maintain It". 2007-02-01. נבדק ב-2008-11-09.
לשרוק בחושך

"לשרוק בחושך" הוא שיר בביצוע אריק איינשטיין, שנכתב על ידי יענקל'ה רוטבליט והולחן על ידי מיקי גבריאלוב. הפזמון שוחרר לראשונה באלבומו של איינשטיין "בדשא אצל אביגדור" ב-1971.
רקע

השיר נכתב בימים שבין מלחמת ההתשה למלחמת יום הכיפורים, בתקופה שבה המציאות הביטחונית בישראל הייתה מתוחה. עם צאתו, בשונה משירים אחרים באלבום שזכו להצלחה לרבה, השיר לא נכנס למצעדי הפזמונים. את עיקר תהילתו צבר רק בהשמעות מאוחרות יותר ברבות השנים, אז זכה למעמד של שיר קאנוני שמושמע לעיתים קרובות בעתות משבר.
השיר

השיר המחורז מסופר בגוף ראשון. הדובר, ככל הנראה ילד, מספר על חששותיו מן החושך, ומשתמש בשריקה כדי להפיג את תחושת הפחד והבדידות. יש הרואים בחושך בשיר מטאפורה לייאוש, צער או דיכאון עמם מתמודד הדובר. בהמשך, הוא מביע תקווה לכך שהפחד ייעלם ושהמצב יחלוף.
גרסאות כיסוי

לאורך השנים השיר זכה למספר גרסאות כיסוי בידי אמנים ישראלים: בשנת 2013, חודש השיר על ידי גבריאלוב ובתו שירה שביצעו את השיר כדואט כחלק מאלבום ההופעות "אמא אדמה" שעסק בלחניו של גבריאלוב.
עם מותו של איינשטיין ב-2013, ביצעו חברי ההרכב "החצר האחורית" גרסת כיסוי לשיר בתוכנית של יואב קוטנר בגלי צה"ל. בעקבות הצלחת הגרסה, הוסיפו את השיר לרפרטואר ההופעות שלהם, ואף הקליטו אותו מחדש כסינגל שיצא ביולי 2014. על רקע מבצע צוק איתן, זכתה הגרסה להשמעות רבות בתחנות הרדיו, צעדה במשך מספר שבועות במצעד השבועי של רשת ג', ואף דורגה בשיאה במקום השני במצעד.
על רקע מגפת הקורונה ב-2020, ביוזמת תחנת הרדיו "גלגלצ", חודש השיר במסגרת פרויקט בו השתתפו מיקי גבריאלוב, ישי לוי, רותם כהן, אליעד נחום, קורין אלאל, רן דנקר, שירה גבריאלוב וצוותים רפואיים בבית החולים סורוקה.
מ.ת.ג

| --- | --- |

 סוג:  אתר אינטרנט
 סלוגן:  עולמות תוכן לגמלאים
 תקופת הפעילות:  4 באפריל 2020 – הווה (4 שנים)
 מייסדים:  אריק אופיר ואהוד שפירא
 www.meteg.co.il
 
מ.ת.ג הוא פורטל אינטרנטי חברתי המיועד לבני 60 ומעלה. האתר החל לפעול באפריל 2020, בימים הראשונים של מגפת הקורונה בישראל. יוזמי האתר, אריק אופיר ואהוד שפירא, שמו להם למטרה לעזור ליותר ממיליון אזרחים בישראל בני 60 ומעלה אשר נמצאו מסוגרים בביתם בזמן מגפת הקורונה. האתר שייך לחברה פרטית בבעלות המייסדים[דרוש מקור].
מטרות האתר

האתר הוקם במטרה להפיג את תחושת הבדידות של אוכלוסיית המבוגרים בישראל, אשר באחת נכנסו להסגר ונותקו מהילדים, הנכדים, החברים, מקומות הבילוי והמועדונים. זאת באמצעות פלטפורמה טכנולוגית אשר מאפשרת צריכה של תכנים מעולמות תוכן מותאמים.
פעילות האתר

באתר עולמות תוכן הכוללים: ערוץ שידור, ספריית VOD לצפייה ישירה, רשת חברתית, קהילות תוכן, בלוגים, טיולים וקורסים. חלק מהתכנים באתר ניתנים חינם, וחלק מצריכים תשלום דמי מנוי.
בערוץ מ.ת.ג משודרים בשידור חי בכל יום תוכניות בנושאי מורשת, בריאות, אוכל ותזונה, ספורט ואימונים, תרבות, אומנות, צילום, החברה הישראלית ומקומות בישראל, מדינות ותרבויות בעולם, זוגיות, זיכרון וקוגניציה, אקטואליה, תוכניות שיח בהשתתפות הצופים ועוד.
אתר מ.ת.ג משתף פעולה עם עמותות ארגונים אשר עוסקים בתחום ההיסטוריה והמורשת, וזאת באמצעות הפקה ושידור של תוכניות, הרצאות וסדרות בתחום ואשר חלקם הגדול מסופרים ישירות על ידי האנשים שהיו שם. המפגשים מוקלטים ומועלים לספריית ה-VOD ולארכיון האתר.
מספר ארגונים משתפים פעולה ומעבירים באופן קבוע תוכניות באתר, ובהם המרכז למורשת המודיעין עם תוכנית שבועית בנושאי מודיעין וביטחון ובהשתתפות בכירי מערכת הביטחון, בית מורשת משטרת ישראל בתוכנית קבועה על מורשת המשטרה, בית הפלמ"ח, מכון ז'בוטינסקי, עמותת חיל הים ארגון רבני צהר, תנועת של"מ ובאים לטוב - המערך הלאומי להתנדבות אזרחים ותיקים (המתנ"סים) עמותת עמדא ועוד.
בין אנשי התוכן והמנחים הקבועים בערוץ תא"ל (מיל) ד"ר אפרים לפיד, פרופ' מירון מדזיני, פרופ' מיכאל מאייר, פרופ' זאב ספראי, פרופ' עמירה ערן, ד"ר רחל גרובייס, רמי ליטאני, שלומי קינן, מוטק'ה שלף, תמי סירקיס, סטייסי שני, כנרת זוהר-להב ועוד.
הערות שוליים

↑  שותפים לדרך באתר מ.ת.ג
לורדי

| --- | --- |

 מקום הקמה:  הלסינקי 
 תקופת הפעילות:  מ-1992 
 סוגה:  הארד רוק, הבי מטאל, שוק רוק 
 חברת תקליטים:  סוני מיוזיק, דה אנד רקורדס, Drakkar Entertainment, GUN רקורדס, AFM רקורדס, ברטלסמן מיוזיק גרופ 
 פרסים והוקרה:  תחרות הזמר של האירוויזיון (2006)  פרס Emma ללהקה הטובה ביותר 
 www.lordi.fi
 פרופיל ב-IMDb
 חברים
 מיסטר לורדי קון מאנה הלה היסי
 חברים לשעבר
 ג'י-סטילר מגנום קלמה אנארי קיטה אוטוס אווה אוקס אמן
 
לורדי (Lordi) היא להקת הארד רוק פינית, שחבריה נוהגים להסתיר את פניהם וגופם באיפור כבד ובתחפושות בהשראת סרטי אימה במהלך הופעותיה. הלהקה זכתה באירוויזיון 2006.
היסטוריה

לורדי הוקמה ברובניימי, פינלנד, ב-1992 על ידי Mr. Lordi, כאשר הוא הביא עוד שני חברי להקה: AMEN ו-G-Stealer (בתקופה זו הם עדיין לא היו להקה רשמית), כשרק בשנת 1996 הצטרפה חברת הלהקה: ENARY.
בשנת 1999 G-Stealer עזב ובמקומו הצטרף חבר הלהקה MAGNUM, בשנת 2000 הצטרף KITA. ב-2002 MAGNUM עזב את הלהקה, ובמקומו הצטרף חבר הלהקה KALMA.
ENARY עזבה בשנת 2005 לטובת AWA, וביקשה לנתק קשר עם הלהקה. סיבות לעזיבתה הפתאומית לא ניתנו, אך מיסטר לורדי רמז לכך שהוא פיטר אותה מכיוון שהיא התנהגה בגסות רוח כלפי חברי הלהקה. במהלך שנת 2005 עזב גם KALMA, לטובת להקה אחרת, אך הוא נשאר חבר של כל חברי הלהקה. במקום KALMA הצטרף OX המחופש לאדם-שור.
הלהקה זכתה באירוויזיון 2006 עם השיר "Hard Rock Hallelujah" עם 292 נקודות ומעניקה לפינלנד את הזכייה הראשונה בתולדותיה בתחרות. פינלנד זכתה גם בתואר נוסף: כמות הנקודות הכי גבוהה עד כה ששיר קיבל בתחרות, אך ב-2009 השיא הזה נשבר כאשר אלכסנדר ריבאק זכה עם 387 נקודות.
בנוסף זכתה הלהקה ב"פרס התקשורת" ע"ש מרסל בזנסון עבור השיר.
בעקבות הזכייה שינו פרנסי העיר רובניימי את שמה של כיכר סמפו במרכז העיר לכיכר לורדי.
לורדי ידועה בשירים הקליטים שלה אף על פי שלפני הזכייה באירוויזיון לא בלטה במיוחד מבין שאר להקות המטאל הפיניות.
לאחר הזכייה באירוויזיון חשף מגזין פיני לציבור תמונות של מיסטר לורדי בלי התחפושת ונתבע בידי הלהקה.
בקיץ 2006 פרסמו לורדי את הסינגל "Whos Your Daddy" שהגיע עד למקום הראשון במצעד הפיני. השיר לא הגיע לערוצי המוזיקה והרדיו באירופה בגלל היותו עמוס בקללות.
בפברואר 2008 יצא לאור סרט אימה בשם "קומות אפלות" ("Dark Floors") ,שבו השתתפו כל חברי להקת לורדי הנוכחיים, הסרט מציג את חברי הלהקה בתור מפלצות על פי הייצוג של התחפושת, עם כל מיני יכולות מיוחדות, כמו שליטה בזמן וכו', בסרט, חברי הלהקה משתלטים על בניין בן חמש קומות, שהוא למעשה בית חולים לילדים עם פיגור שכלי, על מנת לחטוף ילדה אוטיסטית החוסה בו, כשלכל מפלצת יש את הקומה שהיא שולטת בה, ומנסה למנוע מגישה אליה. לאף חבר להקה אין דיאלוג בסרט, ובמקום דיבור מתקשרים חברי הלהקה עם הילדה ומלוויה בשאגות ובנהימות. בסוף הסרט, בחלק הקרדיטים, נוגן השיר Beast Loose In Paradise של הלהקה.
בשנת 2010, הוציאה הלהקה את האלבום Babez For Breakfast. לאחרונה, עזב KITA את הלהקה ומתופף חדש בשם OTUS ("יצור" בפינית) צורף במקומו.
בשנת 2012, AWA עזבה את הלהקה, ואילו OTUS נפטר ממחלה כשנתיים בלבד מאז שהצטרף אליה. במקומם הצטרפו HELLA בתפקיד הקלידנית (במקום AWA) ו-MANA בתפקיד המתופף (במקום OTUS).
בשנת 2019, OX עזב את הלהקה ובמקומו הצטרף HEIISI בתפקיד נגן הבס בלהקה.
בשנת 2022, AMEN עזב את הלהקה לאחר שדווח על מתחים גוברים בינו לבין שאר חברי הלהקה, במקומו הצטרף KONE בתפקיד נגן הגיטרה אשר מחופש לרובוט.
חברי ההרכב

מיסטר לורדי (Mr Lordi) - שירה
קון (Kone) - גיטרה
מאנה (Mana) - תופים
הלה (Hella) - קלידים
היסי (Hiisi) - גיטרה בס
חברי ההרכב > חברי הלהקה לשעבר

ג'י-סטילר (G-stealer)
מגנום (Magnum)
קלמה (Kalma)
אנארי (Enary)
קיטה (Kita)
אוטוס (Otus) (מותו)
אווה (Awa)
אוקס (OX)
אמן (Amen)
דיסקוגרפיה > אלבומים

Get Heavy ‏ (2002)
The Monsterican Dream (2004)
The Arockalypse (2006)
Deadache (2008)
Babez for Breakfast (2010)
To Beast or Not to Beast (2013)
Scare Force One (2014)
Monstereophonic (2016)
Sexorcism (2018)
Killection (2020)
Lordiversity (2021)
Skelectric Dinosaur
Superflytrap
The Masterbeast from the Moon
Abusement Park
Humanimals
Abracadaver
Spooky Sextravaganza Spectacular
Screem Writers Guild (2023)
דיסקוגרפיה > סינגלים

Would You Love a Monsterman? 2002
Devil is a Loser 2003
Blood Red Sandman 2004
My Heaven Is Your Hell 2004
Hard Rock Hallelujah 2006
Who's Your Daddy? 2006
It Snows In Hell 2006
They Only Come Out At Night 2007
Beast Loose In Paradise 2008
Bite It Like A Bulldog 2008
Deadache 2008
This is Heavy Metal 2010
Rock Police 2010
The Riff 2013
2014 Nailed by the Hammer of Frankenstein
2016 Hug You Hardcore
2018 Your Tongue's Got the Cat
2018 Naked in My Cellar
דיסקוגרפיה > סרטים

2004 The Kin
2008 Dark Floors
הערות שוליים

↑  ראו דף באתר הרשמי של הלהקה וזוכי האורויזיון 2006
| --- | --- |
בקרת זהויות :  BnF: cb14504479x (data)  GND: 10333389-7  ISNI: 0000 0001 0721 1407  MusicBrainz: b5b4ba6e-6e34-4669-a33b-0d813b4c3d83  NKC: xx0055057  SUDOC: 085676586  VIAF: 125771626   WorldCat (עם VIAF): 125771626 
לורדי באירוויזיון 2006 שבו זכתה במקום הראשון
כ' באדר

כ' באדר הוא היום העשרים בחודש השישי 
בשנה העברית, למניין החודשים מתשרי, והיום העשרים בחודש השנים עשר 
למניין החודשים מניסן.
חגים ומועדים

יום טוב המוזכר במגילת תענית בעקבות ירידת גשם לאחר בצורת ממושכת, בזכות תעניות גשמים ותפילתו של חוני המעגל.
פורים וינצנץ ביהדות פרנקפורט (בשנה מעוברת באדר א'), לזכר שיבת היהודים לעיר (ראה לקמן).
אירועים היסטוריים

מעשה חוני המעגל וירידת הגשמים – בימי שמעון בן שטח בתקופת בית שני היו בארץ ישראל רעבון ובצורת במשך 3 שנים וביום זה ירדו גשמים רבים
ה'שע"ו – היהודים הורשו לשוב לפרנקפורט דמיין (לאחר שגורשו בכ"ז באלול ה'שע"ד), בעקבות הוצאתו להורג של וינצנץ פטמילך בידי מתיאס, קיסר האימפריה הרומית הקדושה.
ה'תרס"ב (אדר א') – נוסד בנק אנגלו-פלשתינה, לימים בנק לאומי
ה'תרצ"ב (אדר ב') – נפתחה המכביה הראשונה
ה'תש"ד – מלחמת העולם השנייה: חנה סנש וצנחנים נוספים צונחים בקרואטיה
נולדו

ה'תרכ"ו – הרב משה מרדכי אפשטיין, מייסד ישיבת חברון (נפטר ה'תרצ"ד)
ה'תרמ"ד – נחום ניר-רפאלקס, פוליטיקאי ישראלי (נפטר ה'תשכ"ח)
ה'תרצ"ח – מרים אלון, אשת רדיו וסופרת ילדים ישראלית (נפטרה ה'תשע"ב)
ה'תרנ"א (אדר א') – הרב יעקב קמינצקי, ראש ישיבת תורה ודעת בארצות הברית (נפטר ה'תשמ"ו)
נפטרו

ה'ת' – רבי יואל סירקיש, מן האחרונים בפולין ומחשובי הפוסקים, בעל ה"בית חדש" על ארבעה טורים
ה'תק"ס – רבי דוד מג'אר, מקובל, מחבר "חסדי דוד"
ה'תרנ"ט – מרדכי זאב פיארברג, סופר עברי (נולד ב-ה'תרל"ה)
ה'תרפ"ט – (אדר ב') הרב שבתי ליפשיץ, רב באירשבה ומחבר ספר "סגולות ישראל" (נולד ב-ה'תר"ה)
ה'תרצ"ה – (אדר ב') שלמה הכהן אהרונסון, רבה האשכנזי הראשון של תל אביב
ה'תשכ"ו – ויקטור בראונר, צייר יהודי-רומני (נולד ה'תרס"ד)
ה'תש"ל (אדר ב') – נתן אלתרמן, משורר ישראלי (נולד ה'תר"ע)
ה'תרצ"ח (אדר ב') – דוד שוב, ממייסדי המושבות ראש פינה יסוד המעלה ומשמר הירדן (נולד ה'תרי"ד)
ה'תשנ"ה (אדר א') – הרב שלמה זלמן אוירבך, מחשובי פוסקי ההלכה במאה ה-20 (נולד ה'תר"ע)
ה'תשס"ג (אדר א') – שלמה ארגוב, דיפלומט ישראלי (נולד ה'תר"ץ)
ה'תשס"ח (אדר א') – דן שומרון, הרמטכ"ל ה-13 של צה"ל (נולד ה'תרצ"ז)
ה'תשע"ב – רבי משה יהושע הגר, האדמו"ר החמישי מוויז'ניץ (נולד ה'תרע"ו)
י"ט באדר – כ"א באדר
אדר
כנופיית באדר מיינהוף (סרט)

| --- | --- |

כרזת הסרט בישראל
 מבוסס על:  סיפורה של סיעת הצבא האדום
 בימוי:  אולריך אדל 
 הופק בידי:  ברנד אייכנר 
 תסריט:  ברנד אייכנר 
 עריכה:  אלכסנדר ברנר 
 שחקנים ראשיים:  מוריץ בלייבטרוי, מרטינה גדק
 מוזיקה:  Peter Hinderthür, Florian Tessloff 
 צילום:  ריינר קלאוסמן 
 מדינה:  צרפת, גרמניה, צ'כיה 
 חברת הפקה:  Constantin Film 
 חברה מפיצה:  Constantin Film 
 שיטת הפצה:  וידאו על פי דרישה 
 הקרנת בכורה:  25 בספטמבר 2008 
 משך הקרנה:  150 דק' 
 שפת הסרט:  גרמנית
 סוגה:  סרט דרמה, סרט מתח פוליטי, סרט פעולה, סרט ביוגרפי, סרט המבוסס על יצירה ספרותית, סרט פשע 
 הכנסות באתר מוג'ו:   baadermeinhofcomplex
 www.baadermeinhofmovie.com
 דף הסרט ב־IMDb
 
"כנופיית באדר מיינהוף" (בגרמנית: Der Baader Meinhof Komplex) הוא סרט עלילה גרמני משנת 2008 בבימויו של אולי אדל, המתאר את קורות ארגון הטרור "סיעת הצבא האדום".
סקירה כללית

נושא הסרט עוסק בסיעת הצבא האדום אשר כונתה בשם "כנופיית באדר-מיינהוף" שהייתה ארגון טרור שמאלני רדיקלי בגרמניה שפעל משנות השבעים ועד 1998.
עלילת הסרט התבססה על רב המכר "תסביך באדר-מיינהוף", ספרו של העיתונאי והסופר הגרמני שטפן אאוסט משנת 1985.
סרט זה היה מועמד לפרס אוסקר לסרט הזר הטוב ביותר ולפרס גלובוס הזהב לסרט הזר הטוב ביותר, בשנת 2008.
צוות השחקנים הראשי

מוריץ בלייבטרוי - אנדריאס באדר
מרטינה גדק - אולריקה מיינהוף
יוהנה ווקלק - גודרון אנסלין
אלכסנדרה מריה לרה - פטרה שלם
ברונו גנץ - הורסט הרולד, ראש סוכנות הביטחון המערב-גרמנית
זבסטיאן בלומברג - רודי דוטשקה
פולקר ברוך - סטפן אאוסט
וינצנץ קיפר - פטר יורגן בואוק
הפקת הסרט

הפקת סרט זה החלה באוגוסט 2007, אתרי הצילומים מוקמו במספר מקומות בעולם כגון ברלין, מינכן, בית הכלא שטמהיים, רומא ומרוקו. עלות הסרט סובסדה על ידי כמה קרנות מימון סרטים בסכום של 6.5 מיליון אירו.
מאניקורה

מאניקורה (בפורטוגזית: Manicoré) היא עיירה בדרום-מזרח מדינת אמזונאס שבברזיל. העיירה שוכנת על גדות נהר מדיירה, 3 ק"מ במורד הזרם מהנקודה בה נשפך נהר מאניקורה לתוך המדיירה.
לת'ברידג'

| --- | --- |
דגל לת'ברידג'דגל לת'ברידג'

מרכז לת'ברידג'
 מדינה:  קנדה קנדה
 פרובינציה:  אלברטה אלברטה
 על שם:  William Lethbridge 
 שטח:  122.36 קמ"ר
 גובה:  910 מטרים
 אוכלוסייה:  ‏
  ‑ בעיר:  98,406 (2021)
  ‑ במטרופולין:  105,999 (2011)
  ‑ צפיפות:  682.6 נפש לקמ"ר (2011)
 קואורדינטות:  49°41′39″N 112°49′58″W﻿ / ﻿49.694167°N 112.832778°W﻿ / 49.694167; -112.832778 
 אזור זמן:  UTC -7
 www.lethbridge.ca
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי לת'ברידג'(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי לת'ברידג'(למפת אלברטה רגילה) אדמונטון קלגרי רד דיר מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתלת'ברידג'(למפת אלברטה מוגדלת) אדמונטון קלגרי רד דיר מדיסין הט גרנד פריירי קולומביה הבריטית הטריטוריות הצפון-מערביות ססקצ'ואן ארצות הבריתלת'ברידג'  he tabBackground:;tabBorder:#aaa;defaultTab:0;
 
לת'ברידג' (באנגלית: Lethbridge) היא עיר בפרובינציית אלברטה בקנדה. לת'ברידג' שוכנת על גדות נהר אולדמן, בדרום אלברטה. בעיר מתגוררים 83,517 תושבים (נכון ל-2011), ובמטרופולין שלה מתגוררים 105,999 תושבים (נכון ל-2011).
היסטוריה

עד המאה ה-19 האזור היה מיושב על ידי כמה מהאומות הראשונות.
בשנות ה-70 של המאה ה-19, איש עסקים אמריקאי בשם ניקולס שיירן (Nicholas Sheran) פתח מכרה פחם באזור בו נמצאת העיר היום. בעקבות הצלחתו של המכרה, נפתחו מכרות נוספים, בהם אחד של חברת הפחם והניווט הצפון-מערבית ב-1882. הכורים במכרה זה ייסדו לעצמם התיישבות בקרבתו וקראו לה לת'ברדיג' על שם ויליאם לת'ברידג', נשיא החברה.
ההתיישבות התפתחה במהירות וכעבור זמן קצר נסללה בה מסילת רכבת של חברת הרכבות הקנדית הפסיפית אשר הפכה את לת'ברידג' לבסיס האזורי שלה. הדבר טרם להתפתחות העיר והיא הפכה למרכז האזורי של דרום אלברטה.
לאחר מלחמת העולם הראשונה החל הביקוש העולמי לפחם לרדת ואתו הידרדרה הכרייה בלת'ברידג' עד שנפסקה לחלוטין בשנות ה-50 של המאה ה-20. בעקבות ההידרדרות הכלכלה המקומית עברה להסתמכות על חקלאות ולאחר מלחמת העולם השנייה העיר חזרה לגדול באופן משמעותי.
כלכלה

לת'ברידג' היא המרכז הכלכלי הגדול ביותר בדרום אלברטה מדרום לקלגרי (אם כי מדיסין הט נחשבת למרכז הכלכלי של דרום מזרח אלברטה). הכלכלה המקומית מתבססת באופן מסורתי על חקלאות, אך גם על תעשייה ושירותים.
חינוך

בעיר נמצאים מספר מוסדות להשכלה גבוהה, בהם גם אוניברסיטת לת'ברידג'.
תחבורה

את העיר משרת נמל התעופה לת'ברידג', הנמצא במרחק של כ-7 קילומטרים דרום-מזרחית לעיר.